...Той дамок стаяў у глухім кутку на ўскраіне горада. Я дужа люблю такія ціхія глухія дамочкі. У кожным з іх ёсць старая вялізная скрыня, і там, у прыскрынку, ляжыць некалькі штук залатых або срэбных пярсцёнкаў, некалькі крыжыкаў, часам паламаная бранзалетка, сапсаваны гадзіннік. У скрыні ж часамі трапляецца шаўковая шлюбная сукня або старадаўны, але зусім яшчэ свежы сурдут.